#   Den 29. september 2014PRESSEMEDDELELSEEfterlysning: Kandidater til årets prestigefyldte erhvervspriser i HolbækNu er jagten gået ind på kandidater til Erhvervsprisen og Iværksætterprisen 2014 i Holbæk. Frem til 3. november har både virksomheder og private mulighed for at indstille og motivere netop deres favoritter til Holbæk Erhvervsforum.Det er tolvte gang, at Holbæk Erhvervsforum og Junior Chamber International Holbæk beriger det lokale erhvervsliv i Holbæk Kommune med priser. Indtil for to år siden var der blot én pris, Initiativprisen; i dag er denne pris afløst af Erhvervsprisen og Iværksætterprisen. På listen over tidligere vindere af Initiativprisen finder man bl.a. markante lokale virksomheder som Småfolk, SuRi og Kullegaard Arkitekter. - Erhvervsprisen uddeles til en lokal virksomhed eller virksomhedsleder, som udover at drive sin virksomhed på en dygtig og respektabel måde, har medvirket til at skabe opmærksomhed omkring det lokale erhvervsliv og sætte Holbæk på landkortet. Endvidere skal den pågældende virksomhed eller leder have turdet satse og tage et ekstraordinært initiativ; fx ved at udvikle et innovativt produkt, fastslår erhvervsdirektør Kenny Jensby og fremhæver sidste års vinder entreprenør Morten C. Henriksen som et godt eksempel herpå. Erhvervsdirektøren understreger samtidig, at medarbejderpleje, uddannelse og socialt ansvar også er væsentlige parametre i relation til Erhvervsprisen. Kandidater filmportrætteres Iværksætterprisen uddeles til en iværksætter, som har drevet virksomhed i maksimalt tre år.- Her lægger vi i priskomitéen særligt vægt på, at det skal være et menneske, som har udvist evne til at føre en god idé ud i virkeligheden gennem initiativ, innovation og ikke mindst et personligt drive udover det sædvanlige, forklarer Kenny Jensby. Hidtil har Heidi Larsen fra Plus 7 og folkene bag SOHO Lounge & Music Bar modtaget den ærefulde pris. Kenny Jensby understreger, at man fra Holbæk Erhvervsforums side - i forbindelse med årets vurderinger af kandidaterne i de to kategorier – vil søsætte et nyt tiltag: - Ud af de forhåbentlig mange indstillinger, som vi modtager i priskomitéen, vil vi i første omgang udpege to potentielle vindere i hver kategori. Når det er gjort, vil firmaet Webtimiser lave fire kortere portrætfilm, som bliver lagt ud på vores hjemmeside heforum.dk. Her har alle interesserede således mulighed for, at kommentere på kandidaterne og måske påvirke priskomitéens endelige beslutning, som traditionen tro offentliggøres i forbindelse med prisoverrækkelsen ved Nytårskuren på Elværket den 9. januar 2015. Her vil de fire portrætfilm i øvrigt også blive vist i ren ’Oscar-stil’.Har man én eller flere kandidater i tankerne, så kan man fremsende sin indstilling og motivation til Holbæk Erhvervsforum, Ved Faurgården 7, 4300 Holbæk eller pr. mail til lena@heforum.dk.

# For yderligere information kontakt Holbæk Erhvervsforum ved:

 **Priskomitéen**
Casper Lund (JCI Holbæk), Bjørn Schülein (JCI Holbæk), Tove Bonnichsen (chefredaktør, Nordvestnyt), Frank Tonsberg (bestyrelsesformand, Holbæk Erhvervsforum) og Kenny Jensby (erhvervsdirektør, Holbæk Erhvervsforum).

Kenny Jensby
Erhvervsdirektør
Telefon: 24 45 00 73
Mail: kenny@heforum.dk